
KAUNO LOPŠELIO-DARŽELIO „ŽINGSNELIS“ 
NETIESIOGINIO DARBO SU VAIKAIS VALANDŲ PANAUDOJIMO
TVARKOS APRAŠAS

I SKYRIUS
BENDROSIOS NUOSTATOS

1. Kauno lopšelio-darželio ,,Žingsnelis“ (toliau – Mokykla) netiesioginio darbo su vaikais (nekontaktinio metodinio darbo) valandų panaudojimo tvarkos aprašas (toliau – aprašas) reglamentuoja ikimokyklinio ir priešmokyklinio ugdymo mokytojo, meninio ugdymo mokytojo, logopedo, psichologo, socialinio ir specialiojo pedagogų netiesioginio darbo su vaikais (toliau – nekontaktinės valandos) konkrečius darbus ir jų organizavimo tvarką. 
2. Aprašas parengtas vadovaujantis 2017 m. sausio 17 d. Lietuvos Respublikos valstybės ir savivaldybių įstaigų darbuotojų darbo apmokėjimo įstatymu Nr. XIII-198 (Suvestinė redakcija nuo 2025-01-01). 
3. Pedagogų ir kitų darbuotojų nekontaktinių valandų panaudojimą reglamentuoja LR Vyriausybės nutarimai, Švietimo ir mokslo ministerijos įsakymai, mokymo lėšų apskaičiavimo, paskirstymo ir panaudojimo tvarkos aprašas, darbo grafikai ir kiti teisiniai dokumentai. 
4. Šis tvarkos aprašas parengtas, siekiant užtikrinti darbuotojų atsakomybę ir darbo kokybę, teisingai panaudojant nekontaktines valandas. 
5. Pagrindinės Apraše naudojamos sąvokos: 
5.1. darbo krūvis – numatytas pedagogų darbo valandų skaičius pagal tarifikaciją; 
5.2. darbo grafikas, žiniaraštis, kuriuose fiksuojamas tiesioginis ir netiesioginis darbas su vaikais; 
5.3. kontaktinės valandos – laikas, per kurį tiesiogiai dirbama su vaikais, skiriamas ikimokyklinio ir priešmokyklinio ugdymo turiniui įgyvendinti, papildomoms socialinio-emocinio ugdymo programoms įgyvendinti bei papildančio ugdymo programoms įgyvendinti; 
5.4. nekontaktinės valandos – laikas, skirtas mokytojo pareigoms, numatytoms Mokytojo pareigybės aprašyme vykdyti bei pasiruošimas ugdymo procesui, darbui su vaikais. 
5.5. metodinis darbas – pedagogų parengta medžiaga, kurioje perteikiama ugdymo patirtis, rekomenduojama medžiaga mokymui ir mokymuisi ir kurios pagalba organizuojamas ugdymo procesas; 
5.6. organizacinė veikla – organizacinė veikla įstaigoje. Šiai veiklai gali būti priskirta veikla, susijusi su paslaugomis Mokyklos bendruomenei ir visuomenei. 
6. Šiuo tvarkos aprašu vadovaujasi visi įstaigos pedagogai, švietimo pagalbos vaikui specialistai. 

II SKYRIUS
NEKONTAKTINIŲ VALANDŲ ORGANIZAVIMAS

7. Ikimokyklinio bei priešmokyklinio ugdymo mokytojams numatytas 36 val. per savaitę darbo krūvis, iš jų 30 kontaktinių valandų ir 6 nekontaktinės valandos šių darbuotojų darbo laiko skiriama funkcijoms, susijusioms su kontaktinėmis valandomis vykdyti bei funkcijoms, susijusioms su veikla mokyklos bendruomenei. Tai atsispindi darbo grafikuose.
8. Meninio ugdymo mokytojui numatytas 36 val. per savaitę darbo krūvis, iš jų 24 kontaktinės valandos ir 12 nekontaktinių valandų šių darbuotojų darbo laiko skiriama funkcijoms, susijusioms su kontaktinėmis valandomis, vykdyti bei funkcijoms susijusioms su veikla mokyklos bendruomenei. Tai atsispindi darbo grafikuose.
9. Logopedui ir specialiajam pedagogui – 36 val. per savaitę darbo krūvis, iš jų 22 kontaktinės valandos ir 14 nekontaktinių valandų šių darbuotojų darbo laiko skiriama funkcijoms, susijusioms su kontaktinėmis valandomis, vykdyti bei funkcijoms susijusioms su veikla mokyklos bendruomenei. Tai atsispindi darbo grafikuose.
10. Socialiniam pedagogui skirtos 36 val. per savaitę: ne daugiau kaip 60 procentų šių darbuotojų darbo laiko skiriama tiesioginiam darbui su švietimo pagalbos gavėjais (vaikų, mokinių specialiesiems ugdymosi poreikiams įvertinti, švietimo pagalbos gavėjams (vaikams, mokiniams, jų tėvams (globėjams, rūpintojams), taip pat mokytojams ir kitiems švietimo įstaigos darbuotojams Lietuvos Respublikos švietimo įstatymo 231 straipsnio 4 dalyje nustatytais atvejais konsultuoti), o kita jų darbo laiko dalis skiriama netiesioginiam darbui su švietimo pagalbos gavėjais (veikloms planuoti ir joms pasirengti, dokumentams rengti, bendradarbiauti su mokytojais, vaikų, mokinių tėvais (globėjais, rūpintojais), kitais asmenimis ugdymo ir (ar) švietimo pagalbos klausimais ir kt.).
11. Psichologui skirtos 36 val. per savaitę: ne daugiau kaip 60 procentų šių darbuotojų darbo laiko skiriama tiesioginiam darbui su švietimo pagalbos gavėjais (vaikų, mokinių specialiesiems ugdymosi poreikiams įvertinti, švietimo pagalbos gavėjams (vaikams, mokiniams, jų tėvams (globėjams, rūpintojams), taip pat mokytojams ir kitiems švietimo įstaigos darbuotojams Lietuvos Respublikos švietimo įstatymo 231 straipsnio 4 dalyje nustatytais atvejais konsultuoti), o kita jų darbo laiko dalis skiriama netiesioginiam darbui su švietimo pagalbos gavėjais (veikloms planuoti ir joms pasirengti, dokumentams rengti, bendradarbiauti su mokytojais, vaikų, mokinių tėvais (globėjais, rūpintojais), kitais asmenimis ugdymo ir (ar) švietimo pagalbos klausimais ir kt.).
12. Nekontaktinės valandos šio tvarkos aprašo 7, 8, 9, 10, 11 punktuose apskaičiuotas dirbant 1 pareigybės dydžiu. Jei pedagogas dirba mažiau ar daugiau negu 1 pareigybė, tai nekontaktinės valandos apskaičiuojamos proporcingai. 

III SKYRIUS
DARBO ORGANIZAVIMAS NEKONTAKTINIŲ VALANDŲ METU

13. Nekontaktinės valandos yra skirstomos į valandas, skirtas funkcijoms, susijusioms su kontaktinėmis valandomis, vykdyti, ir valandas, skirtas funkcijoms, susijusioms su veikla mokyklos bendruomenei, vykdyti: 
13.1. valandos funkcijoms, susijusioms su kontaktinėmis valandomis, vykdyti skiriamos ugdomajai veiklai planuoti, pasiruošti ugdomajai veiklai, mokinių mokymosi pasiekimams vertinti, mokiniams, jų tėvams (globėjams, rūpintojams) informuoti apie mokinių ugdymo ir ugdymosi poreikius, mokymosi pažangą, dalykiškai tobulėti; 
13.2. valandos funkcijoms, susijusioms su veikla mokyklos bendruomenei, vykdyti, skiriamos kitai ugdomajai veiklai su mokiniais, bendradarbiauti su pedagoginiais darbuotojais, mokinių tėvais (globėjais, rūpintojais) ir mokyklos partneriais; vadovauti klasei (grupei), įsivertinti biudžetinės įstaigos veiklai, siekiant biudžetinės įstaigos ugdymo (mokymo) tikslų, atlikti kitiems darbams, kurie nėra apibrėžiami kaip kontaktinės valandos ir valandos funkcijoms, susijusioms su kontaktinėmis valandomis, vykdyti. 
14. Ikimokyklinio ir priešmokyklinio ugdymo mokytojų nekontaktinės valandos naudojamos: 
14.1. Pasiruošimui ugdomajai veiklai, veiklų planavimui bei kitai dokumentacijai, susijusiai su mokytojo veikla rengti; 
14.2. Ugdymo priemonių gamybai; 
14.3. Dalyvavimui rengiant vaikų individualias ugdymo(si) programas darbui su specialiųjų poreikių vaikais; 
14.4. Bendradarbiavimui su mokytojais, švietimo pagalbos specialistais; 
14.5. Projektų, programų rengimui; 
14.6. Vaikų pasiekimų vertinimo dokumentavimui; 
14.7. Vaikų išvykų organizavimui; 
14.8. Pasiruošimui individualiems pokalbiams su tėvais (globėjais), tėvų konsultavimui; 
14.9. Tėvų susirinkimų, susitikimų ir pan. pasiruošimui ir organizavimui; 
14.10. Darbui įvairiose įstaigos ilgalaikėse ar trumpalaikėse darbo grupėse, komisijose ar tarybose; 
14.11. Pasirengimui įstaigos renginiams, jų organizavimui; 
14.12. Grupės ar įstaigos informacinių stendų ar šventiniam apipavidalinimui; 
14.13. Informaciniams leidiniams, publikacijoms, pranešimams ir pan. rengti; 
14.14. Tyrimų planavimui, vykdymui, analizavimui; 
14.15. Savianalizei, įsivertinimui bei individualiems pokalbiams su kuruojančiu vadovu ar įstaigos administracija; 
14.16. Savišvietai vaikų ugdymo, specialiųjų poreikių ar vaiko raidos ir kt. temomis; 
14.17. Pasirengimui atviroms veikloms ar gerosios patirties sklaidai, dalyvavimui kolegų atvirose veiklose; 
14.18. Dalyvavimui įstaigos savivaldoje; 
14.19. Dalyvavimui įstaigos veiklos kokybės įsivertinime. 
15. Meninio ugdymo mokytojo nekontaktinės valandos naudojamos: 
15.1. Meninio ugdymo veiklai planuoti; 
15.2. Pasirengti meninio ugdymo veiklai; 
15.3. Mokyklos, miesto renginiams pasirengti, organizuoti, dalyvauti; salės ir kitų erdvių puošimui, dalyvauti gaminant kostiumus ir kitus švenčių bei pramogų atributus.
15.4. Pagalbai ikimokyklinio ir priešmokyklinio ugdymo mokytojams rengiant ugdymo metinius ir savaitinius veiklos planus; 
15.5. Metodinei pagalbai pedagogams, tėvams (globėjams) teikti ir konsultuoti meninio vaikų ugdymo klausimais ir kt. 
15.6. Šio tvarkos aprašo 14 punkte išvardintoms veikloms. 
16. Logopedo ir specialiojo pedagogo nekontaktinio laiko panaudojimas: 
16.1. Dokumentacijai tvarkyti; 
16.2. Individualioms ir pogrupinėms programoms rengti; 
16.3. Darbui Mokyklos vaiko gerovės komisijoje; 
16.4. Metodinei pagalbai mokytojams, tėvams (globėjams) teikti ir konsultuoti specialiųjų poreikių turinčių vaikų ugdymo klausimais; 
16.5. Pagalbai ikimokyklinio ugdymo auklėtojams, priešmokyklinio ugdymo pedagogams rengiant ugdymo metinius ir savaitinius veiklos planus; 
16.6. Darbams planuoti ir kt. 
16.7. Šio tvarkos aprašo 14 punkte išvardintoms veikloms. 
17. Socialinių pedagogų nekontaktinių valandų panaudojimas: 
17.1. Švietimo pagalbos gavėjų veikloms planuoti; 
17.2. Švietimo pagalbos gavėjų veikloms pasirengti; 
17.3. Dokumentams rengti; 
17.4.Bendradarbiauti su mokytojais, vaikų, mokinių tėvais (globėjais, rūpintojais), kitais asmenimis ugdymo ir (arba) švietimo pagalbos klausimais ir kita) ir kt.; 
17.5 Šio tvarkos aprašo 14 punkte išvardintoms veikloms. 
18. Psichologo nekontaktinės valandos skirtos: 
18.1. Dokumentacijai tvarkyti; 
18.2. Konsultacijoms; 
18.3. Dalyvavimui grupių ugdytinių tėvų susirinkimuose; 
18.4. Savišvietai; 
18.5. Kvalifikacijos kėlimui ir kt.; 
18.6. Šio tvarkos aprašo 14 punkte išvardintoms veikloms. 
19. Pedagogai nekontaktinėmis valandomis gali dirbti Mokykloje arba už Mokyklos ribų. 
20. Pedagogams ruoštis įvairiai metodinei, organizacinei ir ugdomajai veiklai sudarytos sąlygos įstaigos grupėje, aktų salėje su visa elektronine įranga, internetine prieiga. 
21. Pedagogo nekontaktinės valandos turi būti suderintos su direktoriaus pavaduotoju ugdymui prieš pateikiant nekontaktinio darbo laiko apskaitos lapą įstaigos vadovui (priedas Nr. 1).
22. Pedagogas netiesioginio darbo su vaikais valandas gali dirbti ir nuotoliniu būdu, tačiau tai neturėtų sudaryti visų netiesioginio darbo su vaikais valandų, kolegialaus bendradarbiavimo veiklose dalyvauti privalo tiesiogiai (susirinkimuose, posėdžiuose, pasitarimuose ir panašiai). Įstaigos vadovui iki 15 kiekvieno mėnesio dienos pedagogas turi pateikti kitam mėnesiui sudarytą mokytojo darbo grafiką ir nekontaktinio darbo laiko apskaitos lapą (1 priedas), kurį galima keisti, suderinus su įstaigos vadovu raštu. 
23. Metodinė veikla ar kita visuomeninė veikla gali būti vykdoma ir už įstaigos ribų: išėjimas į metodinį renginį, seminarą, biblioteką ir pan., kelti savo kvalifikaciją, dalytis gerąja darbo patirtimi su kolegomis ir kt. 
24. Darbuotojams, kuriems nekontaktinių valandų panaudojimą reglamentuoja LR Vyriausybės nutarimai, Švietimo ir mokslo ministerijos įsakymai ir kiti teisiniai dokumentai, gali būti rekomenduojama arba įstaigos vadovo įsakymu nustatoma jas panaudoti tikslingai (pvz., mokymams ir t. t.) bei skiriant konkrečius darbus ir laikotarpį, atliekamus netiesioginio darbo su vaikais laiku, nurodytus aprašo 14 punkte. 

IV SKYRIUS
BAIGIAMOSIOS NUOSTATOS

25. Netiesioginio darbo su vaikais tvarka aptariama su pedagogais. Pedagogams pritarus, tvarką įsakymu tvirtina Mokyklos direktorius. 
26. Neatvykimas į darbą pagal nustatytą darbo grafiką arba savavališkas darbo grafiko pakeitimas be administracijos leidimo yra laikomas darbo drausmės pažeidimu. 
27. Pedagogų nekontaktinių valandų panaudojimo priežiūrą vykdo direktoriaus pavaduotojas ugdymui. 
28. Nekontaktinių valandų panaudojimas ne pedagoginiais tikslais laikomas drausmės pažeidimu, dėl kurio rašomas pasiaiškinimas įvardinant priežastis. Pažeidimas svarstomas Darbo tarybos posėdyje. 
29. Už šio tvarkos aprašo įgyvendinimą ir pedagogų nekontaktinių valandų panaudojimo organizavimą atsako įstaigos direktorius. 


TVIRTINU


Netiesioginio darbo su vaikais valandų panaudojimo tvarkos aprašo, 
patvirtinto Kauno lopšelio-darželio ,,Žingsnelis“ direktoriaus 
2026 m. rugsėjo 1 d. įsakymu Nr. V-136
PRIEDAS NR.1


NEKONTAKTINIO DARBO LAIKO APSKAITOS LAPAS 
KAUNO LOPŠELIO-DARŽELIO „ŽINGSNELIS“
________________________________________
(Vardas, pavardė, pareigos)

Laikotarpis 20____ m. _______________ mėn.
Krūvis ____________________________ et.
Kontaktinės valandos _______________ val. / mėn.
Nekontaktinės valandos _____________ val. / mėn.

	DATA
	NEKONTAKTINIO DARBO LAIKAS IR VALANDOS
	ATLIKTOS VEIKLOS POBŪDIS / TURINIO TRUMPAS APRAŠYMAS
	NEKONTAKTINIO DARBO VIETA

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	
	
	
	Įstaiga / kita __________________________________________
(pavadinimas / adresas)

	IŠ VISO 
	valandų



Patvirtinu ir prisiimu atsakomybę, kad dirbdama (-as) nuotoliniu būdu nekontaktines valandas: 
1. Užtikrinu, kad nuotolinio darbo vieta, sąlygos ir naudojamos darbo priemonės atitinka būtinus saugos ir sveikatos reikalavimus. 
2. Įsipareigoju laikytis nuotolinio darbo saugos reikalavimų darbo funkcijų atlikimo metu.
3. Patvirtinu, kad jeigu trauma bus patirta laiku, kuris pagal susitarimą nepriskiriamas darbo laikui, arba su darbo funkcijų atlikimu nenusijusiomis aplinkybėmis, įvykis nebus laikomas nelaimingu atsitikimu darbe. 
4. Nuotolinio darbo metu privalau tikrinti el. paštą ir el. dienyną kiekvieną nuotolinio darbo dieną. 
5. Atliekant darbo funkcijas nuotoliniu būdu, privalau būti pasiekiamas nurodytais kontaktais – telefonu ar elektroninių ryšių priemonėmis bei atsakyti į vadovų, kolegų ar mokinių tėvų elektroninius laiškus ir skambučius.
6. Pasižadu laikytis Lietuvos Respublikos Vyriausybės 2013 m. liepos 24 d. nutarimu Nr. 716 patvirtintame Bendrųjų elektroninės informacijos saugos reikalavimų apraše nustatytų elektroninės informacijos saugos reikalavimų. 

Susipažinau, kad dėl ugdymo sąlygų ir ugdytinių saugumo nėra galimybės daryti pietų pertraukos, todėl darbuotojams suteikiama galimybė pavalgyti darbo laiku (DK 122 str. 3 d.).

____________________	_____________	______________________	_________
(pasirašančiojo pareigos)	(parašas)	(vardas, pavardė)	(data)

SUDERINTA

Direktoriaus pavaduotoja ugdymui	________	______________________ 	_________
	(parašas)	(vardas, pavardė)	(data)

SUDERINTA

Direktorė	________	______________________ 	_________
	(parašas)	(vardas, pavardė)	(data)


